**Lege**

**pentru modificarea și completarea unor acte normative din domeniul fondurilor europene**

Parlamentul României adoptă prezenta lege.

**Art. I.** Ordonanța de urgență a Guvernului nr. 63/1999 cu privire la gestionarea fondurilor nerambursabile alocate României de către Comunitatea Europeană, precum și a fondurilor de cofinanțare aferente acestora, publicată în Monitorul Oficial al României, Partea I, nr. 215 din 17 mai 1999, aprobată prin Legea nr. 22/2000, cu modificările şi completările ulterioare, se modifică și se completează după cum urmează:

1. La alineatul (3^1) al articolului 5, partea introductivă se modifică și va avea următorul cuprins:

”(3^1) La propunerea structurilor de implementare sau a altor entități debitoare către bugetul Uniunii Europene/bugetul de stat, după caz, ordonatorul principal de credite are obligația să includă la alineatele de cheltuieli bugetare deja existente (Programe comunitare, Programe PHARE și alte programe cu finanțare nerambursabilă, Programe ISPA, Programe SAPARD):”

2. După litera f) a alineatului (3^1) de la articolul 5 se introduc două noi litere, lit. g) și lit. h), cu următorul cuprins:

”g) sume necesare regularizării fondurilor utilizate conform alin. (1^1) lit. b), rămase nereîntregite ca urmare a stabilirii ca neeligibile a unor cheltuieli aferente măsurilor ex-ISPA, cu excepția situațiilor prevăzute la alin. (3^4), și, ulterior, ca nerecuperabile, inclusiv pe baza titlurilor de creanță anulate prin hotărâri judecătorești definitive, sau ca urmare a efectuării plăților către contractori/furnizori din fonduri de cofinanțare paralelă în procente diferite față de cele stabilite în memorandumurile de finanțare pentru măsurile ex-ISPA;

h) sumele aferente contribuției UE nerecuperate de la debitori ca urmare a pronunțării unor hotărâri judecătorești definitive prin care se admit parțial sau integral pretențiile beneficiarilor proiectelor finanțate prin programul SAPARD, care au fost achitate inițial Comisiei Europene din bugetul de stat, de la poziția distinctă ”Transferuri aferente Fondului Național de Preaderare din bugetul Ministerului Finanțelor - Acțiuni generale, în vederea restituirii sumelor respective la acest buget, cu evidențierea acestora potrivit prevederilor art. 8 alin. (1) din Ordonanța de urgență a Guvernului nr. 37/2008 privind reglementarea unor măsuri financiare în domeniul bugetar, aprobată prin Legea nr. 275/2008, cu modificările și completările ulterioare”.

3. După alineatul (8) al articolului 5 se introduce un nou alineat, alin.(9), cu următorul cuprins:

”(9) Sumele disponibile la sfârșitul fiecărui exercițiu bugetar în contul 50.29 *Disponibil din sume de la bugetul de stat pentru finanțare proiecte în cazul indisponibilității temporare de fonduri ISPA*, deschis pe numele Ministerului Finanțelor la Activitatea de Trezorerie și Contabilitate a Municipiului București*,* se virează la bugetul de stat, cel târziu la data de 15 ianuarie a anului următor, în vederea reîntregirii sumelor cheltuite din bugetul de stat potrivit prevederilor alin. (1^1) lit. b) și se evidențiază conform art. 8 alin. (1) din Ordonanța de urgență a Guvernului nr. 37/2008 privind reglementarea unor măsuri financiare în domeniul bugetar, cu modificările și completările ulterioare.”

4. După articolul 5^1 se introduc trei noiarticole, art.5^2 - art.5^4,cu următorul cuprins:

”Art. 5^2 Sumele disponibile la sfârșitul fiecărui exercițiu bugetar în conturile deschise pe numele Ministerului Finanțelor-Autoritatea de Certificare și Plată pentru programul SAPARD la Trezoreria Statului, provenite din sume alocate la poziția distinctă ”Transferuri aferente Fondului Național de Preaderare din bugetul Ministerului Finanțelor - Acțiuni generale, se restituie la acest buget, cel târziu până la data de 15 ianuarie a anului următor, cu evidențierea acestora potrivit prevederilor art. 8 alin. (1) din Ordonanța de urgență a Guvernului nr. 37/2008 privind reglementarea unor măsuri financiare în domeniul bugetar, cu modificările și completările ulterioare.

Art. 5^3 Sumele disponibile după achitarea ultimelor note de debit ale Comisiei Europene în conturile deschise la Trezoreria Statului și la bancă comercială pe numele Ministerului Finanțelor-Autoritatea de Certificare și Plată pentru programele PHARE si ISPA, cu excepția celui menționat la art. 5 alin. (9), provenite din sume alocate la poziția distinctă ”Transferuri aferente Fondului Național de Preaderare din bugetul Ministerului Finanțelor - Acțiuni generale, se restituie la acest buget, cel târziu până la data de 15 ianuarie a anului următor, cu evidențierea acestora potrivit prevederilor art. 8 alin. (1) din Ordonanța de urgență a Guvernului nr. 37/2008 privind reglementarea unor măsuri financiare în domeniul bugetar, cu modificările și completările ulterioare.

Art. 5^4 După achitarea ultimelor note de debit ale Comisiei Europene pentru programele PHARE, ISPA și SAPARD, sumele disponibile în conturile deschise la Trezoreria statului și la bancă comercială pe numele Ministerului Finanțelor-Autoritatea de Certificare și Plată, cu excepția celor menționate la art. 5^2 și art. 5^3, se fac venit la bugetul de stat, dacă legea nu prevede altfel, de către Autoritatea de Certificare și Plată din cadrul Ministerului Finanțelor sau de către structurile de implementare, după caz, în contul 20.A.36.50.00”Alte venituri” pe codul de identificare fiscală atribuit Trezoreriei Statului (CIF 8609468) deschis la Activitatea de Trezorerie și Contabilitate a Municipiului București.”

5. După art. 6 se introduce un nou articol, art.6^1, cu următorul cuprins:

”Art. 6^1 Prevederile art. 14.2.8 din Secțiunea A a Acordului Multianual de Finanțare, aprobat prin Legea nr. 316/2001pentru ratificarea Acordului multianual de finanțare dintre Guvernul României şi Comisia Comunităților Europene, semnat la Bruxelles la 2 februarie 2001, cu modificările și completările ulterioare, în ceea ce privește anularea contribuției comunitare la împlinirea a doi ani de la constituirea debitelor, nu se mai aplică.”

**Art. II** Ordonanța de Urgență a Guvernului nr. 64/2009 privind gestionarea financiară a instrumentelor structurale și utilizarea acestora pentru obiectivul convergență, publicată în Monitorul Oficial al României, Partea I, nr. 413 din 17 iunie 2009, aprobată cu modificări prin Legea nr. 362/2009, cu modificările și completările ulterioare, se modifică și se completează, după cum urmează:

1. După litera c^2) a articolului 8 se introduce o nouă literă, lit. c^3), cu următorul cuprins:

”c^3) sumele necesare restituirii fondurilor utilizate temporar potrivit prevederilor art. 16 alin. (2), dar care nu mai pot fi reîntregite din sume de la Comisia Europeană.”

2. După litera c^2) a articolului 9 se introduce o nouă literă, lit. c^3), cu următorul cuprins:

”c^3) sumele necesare restituirii fondurilor utilizate temporar potrivit prevederilor art.16 alin. (2), dar care nu mai pot fi reîntregite din sume de la Comisia Europeană.”

3. Litera b) aarticolului14^4se modifică și va avea următorul cuprins:

”b) autoritatea de management care are o obligație de plată către alte programe operaționale transferă sumele asigurate de la bugetul de stat, potrivit prevederilor art. 8 lit. c^1) și art. 9 lit.c^1), în contul de disponibil al autorității de management care gestionează programul operațional de unde au fost utilizate temporar disponibilitățile din instrumente structurale și, ulterior, informează Autoritatea de Certificare și Plată asupra acestei operațiuni;”

4. După articolul 14^5 se introduce un nou articol, art. 14^6, cu următorul cuprins:

”Art. 14^6) După efectuarea operațiunilor prevăzute la art. 14^4,autoritățile de management, care au o obligație de plată rezultată din utilizarea fondurilor prevăzute la art. 16 alin. (2),transferă sumele alocate de la bugetul de stat, potrivit prevederilor art. 8 lit. c^3) și art. 9 lit. c^3), în contul 54.01.03.00 Disponibil de la bugetul de stat reprezentând prefinanțări și fonduri în cazul indisponibilităților temporare aferente instrumentelor structurale.”

5. După alineatul (2) al articolului 16 se introduc două noi alineate, alin. (3)și alin. (4), cu următorul cuprins:

”(3) Sumele disponibile în contul 54.01.03.00 *Disponibil de la bugetul de stat reprezentând prefinanțări și fonduri în cazul indisponibilităților temporare aferente instrumentelor structurale*, provenite din sumele realocate din disponibilitățile din fondurile de la bugetul de stat, aflate în conturile Autorităţii de Certificare şi Plată, destinate finanțării proiectelor aferente programelor de preaderare, în cazul indisponibilităților temporare, potrivit alin. (2), au destinația prevăzută la art. 5 alin. (9) din Ordonanța de urgență a Guvernului nr.63/1999cu privire la gestionarea fondurilor nerambursabile alocate României de către Comunitatea Europeană, precum și a fondurilor de cofinanțare aferente acestora, cu modificările și completările ulterioare;

(4) Sumele disponibile la sfârșitul exercițiului bugetar în contul 54.01.03.00 *Disponibil de la bugetul de stat reprezentând prefinanțări și fonduri în cazul indisponibilităților temporare aferente instrumentelor structurale*, deschis la Trezoreria Operativă Centrală pe numele Ministerului Finanțelor, provenite din sume alocate la poziția distinctă ”Cofinanțarea asistenței financiare nerambursabile post-aderare de la Comunitatea Europeană” din bugetul Ministerului Finanțelor - Acțiuni generale, se restituie la acest buget, cel târziu până la data de 15 ianuarie a anului următor, cu evidențierea acestora potrivit prevederilor art. 8 alin. (1) din OUG nr. 37/2008 privind reglementarea unor măsuri financiare în domeniul bugetar, cu modificările și completările ulterioare”

*Această Lege a fost adoptată de Parlamentul României, cu respectarea prevederilor art. 75 și ale art. 76 alin. (2) din Constituția României, republicată*

PREȘEDINTELE CAMEREI DEPUTAȚILOR,

LUDOVIC ORBAN

PREȘEDINTELE SENATULUI,

ANCA DANA DRAGU